1. Τι είναι ο αλγόριθμος;
Αλγόριθμος είναι μια σειρά από σαφή και συγκεκριμένα βήματα που ακολουθούμε για να λύσουμε ένα πρόβλημα.
Παράδειγμα: Αλγόριθμος για να φτιάξουμε ένα τοστ.
1. Παίρνουμε δύο φέτες ψωμί.
2. Βάζουμε τα υλικά.
3. Κλείνουμε το τοστ.
4. Το ψήνουμε.
5. Το σερβίρουμε.
Ένας σωστός αλγόριθμος πρέπει να έχει σαφή βήματα, να δίνει σωστό αποτέλεσμα και να τερματίζει.
2. Αναδρομή
Αναδρομή είναι μια τεχνική προγραμματισμού κατά την οποία μια συνάρτηση καλεί τον εαυτό της για να λύσει ένα πρόβλημα σε μικρότερα κομμάτια.
Παράδειγμα: Η μπάμπουσκα.

Κάθε κούκλα περιέχει μια μικρότερη, μέχρι να φτάσουμε στην τελευταία, που δεν περιέχει άλλη.
Η αναδρομή έχει δύο βασικά στοιχεία:
· Συνθήκη τερματισμού: Καθορίζει πότε σταματά η αναδρομή.
· Αναδρομική κλήση: Η συνάρτηση καλεί ξανά τον εαυτό της με μικρότερο πρόβλημα.
Προσοχή! Χωρίς σωστή συνθήκη τερματισμού, η αναδρομή μπορεί να συνεχίζεται για πάντα.
Παραδείγματα αναδρομής
· Υπολογισμός παραγοντικού.
· Ακολουθία Fibonacci.
· Σχεδίαση ενός fractal δέντρου.
· Πρόβλημα των πύργων του Ανόι.
3. Παραγοντικό αριθμού
Το παραγοντικό ενός φυσικού αριθμού \(n\), συμβολίζεται με \(n!\) και είναι το γινόμενο όλων των θετικών ακεραίων από το 1 μέχρι το \(n\).
4. Ακολουθία Fibonacci
Στην ακολουθία Fibonacci, κάθε αριθμός προκύπτει από το άθροισμα των δύο προηγούμενων αριθμών.
Άρα, η εντολή print(fibonacci(3)) εμφανίζει 2, εφόσον χρησιμοποιείται ο παραπάνω ορισμός.
5. Αλγόριθμος Dijkstra
Ο αλγόριθμος Dijkstra βρίσκει τις συντομότερες διαδρομές από έναν αρχικό κόμβο προς άλλους κόμβους ενός γράφου με μη αρνητικά βάρη.
Για να κατανοήσουμε τη λειτουργία του, μπορούμε να χρησιμοποιήσουμε:
· Χαρτί και μολύβι.
· Λογισμικό οπτικοποίησης αλγορίθμων.
Το λογισμικό μάς επιτρέπει να βλέπουμε βήμα προς βήμα ποιους κόμβους επιλέγει ο αλγόριθμος και πώς αλλάζουν οι αποστάσεις.
6. Έλεγχος ορθότητας και εκσφαλμάτωση
Έλεγχος ορθότητας: Εξετάζουμε αν ο αλγόριθμος δίνει το σωστό αποτέλεσμα.
Εκσφαλμάτωση (debugging): Εντοπίζουμε και διορθώνουμε τα λάθη ενός αλγορίθμου ή προγράμματος.
Συνηθισμένα λάθη
· Λανθασμένη συνθήκη if.
· Παράλειψη αρχικοποίησης μεταβλητής.
· Λάθος πράξη.
· Λάθος όριο επανάληψης.
· Έλλειψη συνθήκης τερματισμού.
7. Βελτιστοποίηση αλγορίθμων
Βελτιστοποίηση είναι η βελτίωση ενός αλγορίθμου, ώστε να χρησιμοποιεί λιγότερο χρόνο ή λιγότερη μνήμη.
Για παράδειγμα, στον υπολογισμό Fibonacci, ο υπολογιστής μπορεί να υπολογίζει πολλές φορές τις ίδιες τιμές.
Με τον δυναμικό προγραμματισμό, αποθηκεύουμε αποτελέσματα που έχουμε ήδη υπολογίσει και τα χρησιμοποιούμε ξανά.
Έτσι:
· Μειώνουμε τους επαναλαμβανόμενους υπολογισμούς.
· Συνήθως μειώνουμε σημαντικά τον χρόνο εκτέλεσης.
· Χρησιμοποιούμε επιπλέον μνήμη για την αποθήκευση των αποτελεσμάτων.
8. Πολυπλοκότητα αλγορίθμων
Η πολυπλοκότητα περιγράφει πόσο αυξάνονται οι απαιτήσεις ενός αλγορίθμου σε χρόνο ή μνήμη, καθώς αυξάνεται το μέγεθος των δεδομένων εισόδου.
Οι τρεις βασικές περιπτώσεις είναι:
	Περίπτωση
	Τι σημαίνει

	Καλύτερη
	Το ευνοϊκότερο σενάριο εκτέλεσης.

	Χειρότερη
	Το δυσμενέστερο σενάριο εκτέλεσης.

	Μέση
	Η αναμενόμενη συμπεριφορά για τις πιθανές εισόδους.


9. Σειριακή και δυαδική αναζήτηση
Σειριακή αναζήτηση
Ελέγχουμε τα στοιχεία ένα προς ένα, ξεκινώντας από την αρχή.
Προϋπόθεση: Ο πίνακας πρέπει να είναι ταξινομημένος.
Η δυαδική αναζήτηση είναι συνήθως πολύ πιο γρήγορη σε μεγάλους ταξινομημένους πίνακες.
10. Αλγόριθμος υπολογισμού μέσου όρου
Για να υπολογίσουμε τον μέσο όρο βαθμολογιών:
1. Αρχικοποιούμε το άθροισμα με 0.
2. Διαβάζουμε τις βαθμολογίες.
3. Προσθέτουμε όλες τις βαθμολογίες.
4. Διαιρούμε το άθροισμα με το πλήθος των βαθμολογιών.
11. Ακριβείς και ευρετικοί αλγόριθμοι
· Ακριβής αλγόριθμος: Βρίσκει λύση που ικανοποιεί ακριβώς τις απαιτήσεις του προβλήματος.
· Ευρετικός αλγόριθμος: Χρησιμοποιεί πρακτικούς κανόνες για να βρει γρήγορα μια ικανοποιητική λύση, χωρίς να εγγυάται πάντα τη βέλτιστη.
Οι ευρετικοί αλγόριθμοι είναι χρήσιμοι όταν ένα πρόβλημα είναι πολύ δύσκολο ή χρονοβόρο για να λυθεί με ακριβή μέθοδο.

